CELEX: 62010CN0341
Language: mt
Date: 2010-07-07 00:00:00
Title: Kawża C-341/10: Rikors ippreżentat fis- 7 ta’ Lulju 2010 — Il-Kummissjoni Ewropea vs Ir-Repubblika tal-Polonja

25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/6
            
         Rikors ippreżentat fis-7 ta’ Lulju 2010 — Il-Kummissjoni Ewropea vs Ir-Repubblika tal-Polonja
   (Kawża C-341/10)
   ()
   2010/C 260/08
   Lingwa tal-kawża: il-Pollakk
   
      Partijiet
   
   
      Rikorrenti: Il-Kummissjoni Ewropea (rappreżentanti: J. Enegren u Ł. Habiak, aġenti)
   
      Konvenuta: Ir-Repubblika tal-Polonja
   
      Talbiet
   
   
               —
            
            
               tiddikjara li, peress li billi ma ttrasponietx b’mod korrett u komplet l-Artikolu 3(1)(d) sa (h) u l-Artikolu 9 tad-Direttiva tal-Kunsill 2000/43/KE, tad-29 ta’ Ġunju 2000, li timplimenta l-prinċipju tat-trattament ugwali bejn il-persuni irrespettivament mill-oriġini tar-razza jew etniċità (1), ir-Repubblika tal-Polonja naqset milli twettaq l-obbligi tagħha taħt l-Artikolu 16 ta’ dik id-direttiva;
            
         
               —
            
            
               tikkundanna lir-Repubblika tal-Polonja għall-ispejjeż.
            
         
      Motivi u argumenti prinċipali
   
   Il-kamp ta’ applikazzjoni fattwali tad-Direttiva 2000/43/KE jikkonsisti f’medda ta’ oqsma li huma msemmija fl-Artikolu 3(1) tagħha. Skont l-Artikolu 16 tad-Direttiva, l-Istati Membri għandhom l-obbligu li jadottaw id-dispożizzjonijiet neċessarji sabiex jimplementaw id-Direttiva f’dawn l-oqsma kollha (jew sabiex jiżguraw li l-imsieħba soċjali jieħdu l-miżuri neċessarji) u li jinformaw lill-Kummissjoni b’dan. Fil-fehma tal-Kummissjoni, ir-Repubblika tal-Polonja ssodisfat biss parti minn dawn l-obbligi. F’dan ir-rikors, il-Kummissjoni takkuża lir-Repubblika tal-Polonja li wettqet implementazzjoni żbaljata u inkompleta tad-Direttiva fir-rigward tal-affiljazzjoni jew involviment f’organizzazzjoni ta’ ħaddiema jew ta’ impjegati, jew kwalunkwe organizzazzjoni li l-membri tagħha jagħmlu parti minn professjoni partikolari, inklużi l-benefiċċji pprovduti minn tali organizzazzjoni, protezzjoni soċjali, inklużi sigurtà soċjali u servizzi tas-saħħa, benefiċċji soċjali, edukazzjoni, aċċess għal u provvista ta’ prodotti u servizzi li huma disponibbli lill-pubbliku, inkluż akkomodazzjoni (Artikolu 3(1)(d) sa (h) tad-Direttiva). Il-Kummissjoni tiċħad id-dikjarazzjoni tal-awtoritajiet Pollakki li l-implementazzjoni tad-Direttiva f’dawn l-oqsma hija żgurata bid-dispożizzjonijiet tal-Kostituzzjoni tar-Repubblika tal-Polonja, bil-leġiżlazzjoni u bi ftehim internazzjonali indikati matul il-proċedura qabel ma ġie ppreżentat ir-rikors.
   Il-Kummissjoni Ewropea tallega wkoll li r-Repubblika tal-Polonja ttrasponiet l-Artikolu 9 tad-Direttiva 2000/43/KE fid-dritt nazzjonali b’mod żbaljat u inkomplet. Din id-dispożizzjoni, li tirreferi għall-miżuri neċessarji għall-protezzjoni tal-individwi kontra diskriminazzjoni jew sitwazzjoni li hija l-konsegwenza ta’ ilment jew ta’ proċeduri intiżi għall-konformità mal-prinċipju tat-trattament ugwali, tikkonċerna l-persuni u s-sitwazzjonijiet kollha li jaqgħu taħt il-kamp ta’ applikazzjoni tad-Direttiva. Madankollu, id-dispożizzjonijiet li ġew ikkomunikati sa issa mill-awtoritajiet Pollakki jindikaw l-eżistenza ta’ dawn it-tipi ta’ miżuri biss fir-rigward ta’ ħaddiema u tar-relazzjoni ta’ xogħol.
   
      (1)  ĠU Edizzjoni Speċjali bil-Malti, Kapitolu 20, Vol. 1, p. 23.